|  |
| --- |
| *Komenski_grb_-_barvno* |
| **OBČINA KOMEN** |
| ***Občinski svet*** |
|  |
| Komen 86, 6223 Komen |
| Tel. 05/ 7310 450, fax. 05/ 7310 460 |

Številka: 032-0003/2025-

Datum: 26. 3. 2025

# ZAPISNIK

15. redne seje občinskega sveta Občine Komen, ki je bila v sredo, 26. 3. 2025, ob 17.00 uri v sejni sobi Občine Komen..

**PRISOTNI**:

**Člani občinskega sveta:** Alenka Tavčar, Marko Bandelli, Damjan Grmek, Adrijana Konjedič,

Urban Grmek Masič, Stojan Kosmina, Dunja Peric, Ivo Kobal,

Jožef Strnad, Goran Živec, Metka Zver, David Zega,

**ODSOTNI:** Bojan Žlebnik

**Občinska uprava:** Tanja Saražin Strnad, Iztok Felicjan (direktor OU), Soraja Balantič,

Kristina Zega, Andrejina Nardin

**Vabljeni:**

* Marga Milavec (Nadzorni odbor),
* Golea, Matej Pahor k tč.4,
* Obrat d.o.o., Blaž Babnik Romaniuk, k tč. 5,
* LU Sežana, Marjeta Stepančič Slavec, k tč. 6,
* ZVKDS, OE Nova Gorica, dr. Alenka Di Battista, k tč. 7
* Vrtec Sežana, Teja Čeh Svetina, k tč. 9.

**OSTALI PRISOTNI**: Rajko Kralj (Športna zveza Komen)

**Predstavniki medijev**: Irena Cunja, RTV SLO (TV in radio Koper)

Seji predseduje mag. Erik Modic, župan. Svetnikom pove, da se seje občinskega sveta snema.

|  |
| --- |
| **Točka 1: Otvoritev seje in ugotovitev sklepčnosti** |

Vse navzoče je pozdravil župan, mag. Erik Modic. Ugotovi, da se seje udeležuje 12 članov občinskega sveta ter da je sklepčnost zagotovljena.

**Točka 2: Pregled realizacije sklepov in potrditev zapisnika 14 redne seje z dne 19. 2. 2025**

Člani občinskega sveta so z gradivom prejeli osnutek zapisnika 14. redne seje z dne 19. 2. 2025 ter realizacijo sklepov. Po e-pošti in na mizo pred sejo so prejeli zapisnike delovnih teles (Odbora za negospodarstvo in družbene dejavnosti z 17. 3. 2025, Odbora za proračun, finance, premoženjske in splošne zadeve z dne 25.3.2024, Odbora za gospodarstvo, okolje in prostor ter gospodarske javne službe, zapisnik SPK z dne 24. 3. 2025). Vsi zapisniki so priloženi sejnemu gradivu.

Pripombe na zapisnik niso bile podane.

Sledila je potrditev zapisnika 14. redne seje.

SKLEP št. 1

***Potrdi se zapisnik 14. redne seje z dne 19. 2. 2025 z upoštevanjem pripomb, ki sta jih podala Stojan Kosmina in Ivo Kobal.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 3: Določitev in potrditev dnevnega reda**

Člani OS so predlog dnevnega reda prejeli s sklicem seje, po e-pošti pa še predlog razširitve dnevnega reda s tremi dodatnimi točkami, in sicer:

*Tč. 12. Predlog Sklepa o razporeditvi presežka prihodkov nad odhodki javnega zavoda Zavod za gasilno in reševalno službo Sežana;*

*Tč. 13. Predlog Sklepa o izdaji soglasja k Statutu Zavoda za gasilno in reševalno službo Sežana;*

*Tč. 14. Sklep o ukinitvi statusa grajenega javnega dobra na parcelah št. 1697/8 in 1697/9, obe k.o. 2423 Gabrovica in 1437/21 k.o. 2424 Volčji Grad.*

Župan da na glasovanje:

SKLEP št. 2

***Predlagani dnevni red 15. redne seje občinskega sveta, sklicane z vabilom št. 032-003/2025-1 z dne 17. 3. 2025, se razširi z naslednjimi točkami dnevnega reda:***

***Tč. 12. Predlog Sklepa o razporeditvi presežka prihodkov nad odhodki javnega zavoda Zavod za gasilno in reševalno službo Sežana;***

***Tč. 13. Predlog Sklepa o izdaji soglasja k Statutu Zavoda za gasilno in reševalno službo Sežana;***

***Tč. 14. Sklep o ukinitvi statusa grajenega javnega dobra na parcelah št. 1697/8 in 1697/9, obe k.o. 2423 Gabrovica in 1437/21 k.o. 2424 Volčji Grad.***

***Z vabilom št. 032-0003/2025-1 z dne 17. 3. 2025 predlagane točke dnevnega reda se ustrezno preštevilčijo.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**SKLEP št. 3**

***Sprejme se tako dopolnjeni dnevni red:***

1. ***Letno poročilo o izvedenih ukrepih iz akcijskega načrta lokalnega energetskega koncepta in njihovih učinkih za leto 2024 in plan aktivnosti za leto 2025 (seznanitev);***
2. ***Predstavitev idejne zasnove in ocene investicije Športne dvorane v Komnu – primerjava variant;***
3. ***Predlog Letnega programa izobraževanja odraslih v Občini Komen za leto 2025;***
4. ***Predlog Odloka o razglasitvi Zadružnega doma v Komnu za kulturni spomenik lokalnega pomena – prva obravnava;***
5. ***Predlog sklepa o določitvi javne infrastrukture na področju kulture;***
6. ***Predlog Sklepa o določitvi cene programov javnega vzgojno-izobraževalnega zavoda Vrtec Sežana od 1. 4. 2025;***
7. ***Predlog sklepa o izdaji soglasja k razporeditvi dela presežka prihodkov nad odhodki javnega vzgojno-izobraževalnega zavoda Osnovna šola Antona Šibelja-Stjenka Komen;***
8. ***Predlog Sklepa o lokacijski preveritvi za določitev obsega stavbnega zemljišča pri posamični poselitvi v EUP KE-01/20 (ID-66: 4165);***
9. ***. Predlog Sklepa o razporeditvi presežka prihodkov nad odhodki javnega zavoda Zavod za gasilno in reševalno službo Sežana;***
10. ***Predlog Sklepa o izdaji soglasja k Statutu Zavoda za gasilno in reševalno službo Sežana;***
11. ***Sklep o ukinitvi statusa grajenega javnega dobra na parcelah št. 1697/8 in 1697/9, obe k.o. 2423 Gabrovica in 1437/21 k.o. 2424 Volčji Grad.***
12. ***Predlog sklepa o dopolnitvi Načrta ravnanja z nepremičnim premoženjem Občine Komen za leto 2025;***
13. ***Zaključni račun proračuna Občine Komen za leto 2024;***
14. ***Vprašanja, pobude, odgovori.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 4: Letno poročilo o izvedenih ukrepih iz akcijskega načrta lokalnega energetskega koncepta in njihovih učinkih za leto 2024 in plan aktivnosti za leto 2025 (seznanitev)**

Krajšo obrazložitev k LP poda predstavnik podjetja GOLEA, Matej Pahor.

Ivo Kobal (član Odbora za gospodarstvo, okolje in prostor ter gospodarske javne službe, (predsednik Bojan Žlebnik je odsoten), pove, da odbor predlaga razmislek o vključitvi lesne biomase kot energenta za ogrevanje šole, vrtca in telovadnice.

Župan odpre razpravo.

**Goran Živec** pove, da je razmislek o zamenjavi energenta (plina) pri ogrevanju komenske šole z biomaso utemeljen. Še posebej, če bo vzpostavljena skupna kotlovnica za namen ogrevanja vseh treh stavb (šola, vrtec, športna dvorana). Občina naj poskrbi za čimprejšnjo prijavo na ustrezne razpise za pridobivanje sredstev.

**Župan** pojasni, da je potrebno predhodno izdelati projekt.

Na glasovanje je bil dan

**SKLEP št. 4:**

***Občinski svet Občine Komen se je seznanil z Letnim poročilom o izvedenih ukrepih iz akcijskega načrta lokalnega energetskega koncepta in njihovih učinkih za leto 2024 ter planom aktivnosti za leto 2025.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 5: Predstavitev idejne zasnove in ocene investicije Športne dvorane v Komnu – primerjava variant**

Blaž Babnik, arhitekt in predstavnik podjetja Obrat d.o.o., svetnikom predstavi tri možne variante postavitve športnega objekta (balona) ob OŠ Komen. Podrobneje jih seznani s prednostmi in pomanjkljivostmi vsake variante, tako s tehničnega, kot finančnega vidika. Pove, da je (na podlagi predhodnih razprav s šolo, društvi) skoraj vsem deležnikom najbližja varianti II.

Mnenja odborov podata Ivo Kobal (Odbora za gospodarstvo, okolje in prostor ter gospodarske javne službe) in Urban Grmek Masič (Odbor za negospodarstvo in družbene dejavnosti).

Župan odpre razpravo.

**Jožef Strnad** vpraša ali je res nujno potrebno tako veliko število sedežev. Meni, da bi na račun nekoliko zmanjšanega števila stolov, pridobili večje servisne prostore. Predlaga še, da se v sklopu predvidene investicije razmisli tudi o razširitvi dostopne poti do vrtca.

**Rajko Kralj** (predstavnik Športne zveze Komen) pove, da je tudi OŠ Komen naklonjena večjemu številu sedišč.

**Župan** pove, da smo trenutno šele pri pripravi koncepta. Projektna naloga bo tista, ki bo natančneje opredelila te zadeve.

Nadaljuje **Marko Bandelli**. Naklonjen je gradnji športne infrastrukture, a z upoštevanje in preučitvijo vseh faktorjev, ki vplivajo na investicijo (rentabilnost dodatnega dvigala npr.). Vpraša, kako so pridobili do centa natančno oceno investicije, kako je predvideno financiranje in kako so zamišljena parkirišča.

**Blaž Babnik** odgovori:

* namestitev stopniščnega dvigala je zakonska obveza,
* ocena investicije je narejena na osnovi idejne zasnove in pridobljenih primerljivih ponudb,
* parkirišča so določena v skladu z OPN, ob večjih dogodkih mora biti tako in tako vzpostavljen poseben prometni režim (usmerjanje, varnostniki, zagotovitev dodatnih parkirnih površin).

**Župan** dodatno pojasni, da investicija ne dosega 2,5 mio eur, zato nam ni potrebno pridobivati PIZ. Glede financiranja smo v veliki meri odvisni od razpisov na pristojnih ministrstvih, prvi pogoj je pridobitev gradbenega dovoljenja.

Na glasovanje je bil dan

**SKLEP št. 5:**

*Občinski svet Občine Komen se je seznanil z idejno zasnovo in oceno investicije Športne dvorane Komen – primerjavo variant.*

***Občinski svet Občine Komen soglaša, da Občina Komen začne s postopki za pridobitev gradbenega dovoljenja za ureditev nove tropolne športne dvorane v Komnu s pomočjo postavitve balona, na način kot je prikazan v varianti 2 (podhod iz OŠ, garderobe v balonu) idejne zasnove, ki jo je pripravilo podjetje Obrat d.o.o., z dne 19.2.2025, s to spremembo, da se en sklop garderob lahko uporablja tudi kot prostor za skladišče, ohrani pa se sanitarni del.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 6: Predlog Letnega programa izobraževanja odraslih v Občini Komen za leto 2025**

Marjeta Stepančič Slavec, direktorica Ljudske univerze Sežana, predstavi načrtovani letni program za leto 2025 in pojasni, da pri pripravi programov upoštevajo predvsem želje občanov.

Odbor za negospodarstvo in družbene dejavnosti predlaga OS sprejem tako pripravljenega LP. Seznanitev z mnenjem odbora je podal Urban Grmek Masič, predsednik .

Župan odpre razpravo

**Adrijana Konjedič** pove, da bi morali več poudarka in časa nameniti izobraževanju odraslih v zvezi digitalnim opismenjevanjem in uporabo mobilnega telefona. Poudari, da je zlasti med upokojensko populacijo potreba po takem izobraževanju velika. LU naj glede organizacije teh delavnic kontaktira društva upokojencev.

**Marko Bandelli** soglaša in predlaga, da se LU poveže z društvi upokojencev.

**Stojan Kosmina** spomni, da je pobudo za organizacijo delavnic po drugih vaseh pred časom že enkrat podal in to znova ponovi. Njegovi pobudi se pridruži **David Zega.**

**Metka Zver** vpraša ali imajo zbrane podatke o starostni strukturi udeležencev na delavnicah, ali gre za ponavljajoč se krog udeležencev in kako številna je udeležba populacije, ki je delavno še aktivna.

**Marjeta Stepančič Slavec** odgovori, da so starostne strukture zelo različne, v petih letih morajo pridobiti 900 posameznikov, ki se delavnic udeležujejo prvič. Kazalci kažejo, da bodo to število še presegli.

Na glasovanje je bil dan

**SKLEP št. 6**:

***Sprejme se Letni program izobraževanja odraslih v Občini Komen za leto 2025.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 7: Predlog Odloka o razglasitvi Zadružnega doma v Komnu za kulturni spomenik lokalnega pomena – prva obravnava**

Župan uvodoma pojasni, da si bo občina s predlagano razglasitvijo utrla lažjo pot do pridobivanja EU sredstev za namen rekonstrukcije obstoječega kulturnega doma.

Z obrazložitvijo k predlogu odlok nadaljuje Alenka Di Battista, ZVKD, OE Nova Gorica.

Pojasni vlogo ZVKD-ja v tem postopku, ki se nanaša predvsem na ohranitev kulturnih in ostalih vrednot, ki jih predstavlja KD Komen v tem prostoru.

Stojan Kosmina, predsednik SPK, seznani prisotne z ugotovitvami in mnenjem komisije.

Nadaljuje Urban Grmek Masič (Odbor za negospodarstvo in družbene dejavnosti) s seznanitvijo mnenja odbora.

Župan odpre razpravo.

**Marko Bandelli** s tako pripravljenim predlogom ne soglaša in utemelji zakaj (»*zopet bomo nekaj dali pod spomeniško, zaščitili kot vplivno območje, da se potem ne bo dalo na komenskem placu v prihodnje nič več spreminjati, parcela ob TUŠ-u naj se izloči iz predlaganega vplivnega območja, ker sicer noben investitor ne bo hotel vlagati in reševati nekaj, kar bo pod spomeniškim, vplivna območja pomenijo za vsak poseg v prostor samo en kup ovir«…)*

**Župan** pove, da je bila lani avgusta oddana popolna vloga za pridobitev gradbenega dovoljenja (vključno s pozitivnim mnenjem ZVKDS).Razglasitvi Zadružnega doma v Komnu za kulturni spomenik lokalnega pomena bo samo omogočilo lažje kandidiranje na državnih in drugih razpisih za pridobivanje finančnih sredstev.

Vključi se **Alenka Di Batistta.** Pojasni, da za vplivna območja ne velja enak varstveni režim kot za kulturne spomenike lokalnega pomena. Spomenik na placu pa je že itak zaščiten kot kulturni spomenik.

**Damjan Grmek** soglaša z Markom Bandellijem in vpraša predstavnico ZVKD ali lahko zagotovijo pisno izjavo s katero se obvezujejo, da projekt ostane tak kot je trenutno predstavljen.

**Goran Živec** meni, da dejansko obstaja bojazen, da se ob prenovi trga ne bo dalo nič spreminjati in premikati (spomenika npr.)

**Metka Zver** meni, da je prav, da zaščitimo kulturno dediščino. Strokovno presojo in pravila ZVKD je potrebno upoštevat, da ne prihaja do anomalij v prostoru.

**Župan** poudari, da gre šele za prvo obravnavo odloka. Pripombe lahko upoštevamo v pripravi odloka za II. branje.

Razpravo zaključijo **Marko Bandelli, Goran Živec, Jože Strnad** in **Ivo Kobal** v soglasju z ostalimi svetniki, da se za II. branje upoštevajo podane pripombe.

Na glasovanje je bil dan

**SKLEP št. 7:**

***Sprejme se Odlok o razglasitvi Zadružnega doma v Komnu za kulturni spomenik lokalnega pomena v prvi obravnavi.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 8: Predlog sklepa o določitvi javne infrastrukture na področju kulture**

Krajšo obrazložitev poda Soraja Balantič, občinska uprava.

Mnenje Odbora za negospodarstvo in družbene dejavnosti poda Urban Grmek Masič, predsednik.

Brez razprave je bil na glasovanje dan

**SKLEP št. 8:**

*Za javno infrastrukturo na področju kulture se določi naslednja nepremičnina, ki je v lasti Občine Komen in je namenjena kulturi:*

|  |  |  |  |  |
| --- | --- | --- | --- | --- |
| *nepremičnina/naziv* | *naslov* | *parc. št.* | *k.o.* | *št. stavbe* |
| *Zadružni dom v Komnu* | *Komen 118* | *1871/3* | *2412 - Komen* | *153* |

*Za javno infrastrukturo na področju kulture se določa tudi oprema v nepremičnini, navedeni v prejšnjem odstavku, ki je namenjena opravljanju kulturne dejavnosti.*

*Nepremičnina, navedena v prvem odstavku prejšnjega člena, se kot javna infrastruktura na področju kulture zaznamuje v zemljiški knjigi*

*Ta sklep začne veljati naslednji dan po objavi v Uradnem listu Republike Slovenije.*

Prisotnih je 12 članov sveta.

Sklep je bil soglasno, z 12 glasovi ZA, sprejet.

Ob 19.00 uri župan odredi desetminutni odmor.

Seja se nadaljuje ob 19.10 uri.

**Točka 9: Predlog Sklepa o določitvi cene programov javnega vzgojno-izobraževalnega zavoda Vrtec Sežana od 1. 4. 2025**

Teja Čeh Svetina, ravnateljica Vrtca Sežana, poda obrazložitev k predlogu sklepa.

Urban Grmek Masič (Odbor za negospodarstvo in družbene dejavnosti), seznani OS z mnenjem odbora.

Župan odpre razpravo.

**Jožef Strnad** vpraša zakaj je v stroškovno oceno vključeno tudi plačilo sindikalnega zaupnika.

Ravnateljica odgovori na vprašanje (zakon določa način izdelave stroškovne ocene).

Na glasovanje je bil dan

**SKLEP št. 9:**

***Določi se nova ekonomska cena programov Vrtca Sežana tako, da znaša mesečna cena na otroka po posameznih programih:***

|  |  |
| --- | --- |
| ***PRVO STAROSTNO OBDOBJE*** | |
|  | ***EUR*** |
| ***Celodnevni program*** |  |
| *Program* | *642,29* |
| *Živila* | *53,56* |
| ***SKUPAJ*** | ***695,85*** |

|  |  |
| --- | --- |
| ***DRUGO STAROSTNO OBDOBJE*** | |
|  | ***EUR*** |
| ***Celodnevni program*** |  |
| *Program* | *497,51* |
| *Živila* | *53,56* |
| ***SKUPAJ*** | ***551,07*** |
|  |  |
| ***RAZVOJNI ODDELEK*** | |
|  | ***EUR*** |
| ***Celodnevni program*** |  |
| *Program* | *1.289,86* |
| *Živila* | *53,56* |
| ***SKUPAJ*** | ***1.343,42*** |
|  |  |

*Ta sklep velja takoj, uporablja pa se od 1. 4. 2025.*

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 10: Predlog sklepa o izdaji soglasja k razporeditvi dela presežka prihodkov nad odhodki javnega vzgojno-izobraževalnega zavoda Osnovna šola Antona Šibelja-Stjenka Komen**

Krajšo obrazložitev poda Soraja Balantič, občinska uprava.

Sledila je seznanitev z mnenjem Odbora za negospodarstvo in družbene dejavnosti.

Brez razprave je bil na glasovanje dan

**SKLEP št. 10:**

***Občinski svet Občine Komen izdaja soglasje k razporeditvi dela presežka prihodkov nad odhodki javnega vzgojno-izobraževalnega zavoda Osnovna šola Antona Šibelja-Stjenka Komen v letu 2025.***

*Presežek prihodkov nad odhodki iz preteklih let v višini 15.000,00 EUR se razporedi za kritje stroškov prevozov v vse šole v naravi ter za ureditev zunanjih površin z igriščem (igrala). Sredstva v višini 49.654,71 EUR ostanejo nerazporejena.*

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 11: Predlog Sklepa o lokacijski preveritvi za določitev obsega stavbnega zemljišča pri posamični poselitvi v EUP KE-01/20 (ID-66: 4165)**

Podrobnejšo obrazložitev poda Andrejina Nardin, občinska uprava.

Mnenje Odbora za gospodarstvo, okolje in prostor ter gospodarske javne službe, poda Ivo Kobal.

Župan odpre razpravo.

**Jožef Strnad** meni, da bi morali tak instrument uporabiti na več mestih in vpraša zakaj je omejitev velikosti območja le na devetih hiš.

**Andrejina Nardin** odgovori, da je to določeno z zakonodajo, ZUreP-3.

Sledilo je glasovanje o sklepu:

**SKLEP št. 11:**

***Sprejme se Sklep o lokacijski preveritvi za določitev obsega stavbnega zemljišča pri posamični poselitvi v EUP KE-01/20 (ID: 4165)***

1. ***člen***

***Odobri se pobuda za lokacijsko preveritev za določitev obsega stavbnega zemljišča pri posamični poselitvi na delu parcel št. 1818/6 in 1817/2, obe k.o. 2408-Brestovica, enota urejanja prostora razpršene poselitve KE-01/20, na območju Občine Komen z Elaboratom lokacijske preveritve z datumom marec 2024, dopolnitve april 2024, izdelovalca Studio Ćrta, arhitekt Blanka Šuler s.p., Ulica tolminskih puntarjev 4, 5000 Nova Gorica.***

1. ***člen***

***Z lokacijsko preveritvijo se dovoli preoblikovanje stavbnega zemljišča na posamični poselitvi iz 1. točke tega sklepa, izvorno določenega v Odloku o Občinskem prostorskem načrtu Občine Komen (Uradni list RS, št. 26/18).***

***Stavbno zemljišče posamične poselitve v EUP KE-01/20 se poveča na način, da je omogočena gradnja stavbe za potrebe kmetijstva in ureditve njenega manipulativnega dvorišča, ki bo delno služilo tudi obstoječi stanovanjski hiši.***

***Izvorno stavbno zemljišče, ki zajema parcele št. 1822/3, 1822/2, 1813/2, 1813/1, 1815/1, 1816/2 ter dele parcel št. 1818/6 in 2876/1, vse k.o. 2408-Brestovica, je skupne površine 4019,39 m2. Preoblikuje se tako, da se na jugovzhodnem delu poveča za 335,03 m2.***

***Nova oblika in velikost stavbnega zemljišča sta določena v elaboratu lokacijske preveritve iz 1. točke tega sklepa, na digitalnem podatku SHP in na grafičnem prikazu, ki je priloga tega sklepa.***

1. ***člen***

***Na celotni površini novo določenega stavbnega območja posamične poselitve iz 2. točke tega sklepa veljajo prostorski izvedbeni pogoji določeni z OPN Občine Komen.***

1. ***člen***

***Identifikacijska številka lokacijske preveritve v zbirki prostorskih aktov je ID 4165.***

1. ***člen***

***Ta sklep se skupaj z elaboratom in mnenji nosilcev urejanja prostora objavi v prostorsko informacijskem sistemu.***

***Ta sklep začne veljati petnajsti dan po objavi v Uradnem listu Republike Slovenije.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 12: Predlog Sklepa o razporeditvi presežka prihodkov nad odhodki javnega zavoda Zavod za gasilno in reševalno službo Sežana**

Krajšo obrazložitev poda župan.

Brez razprave je bil na glasovanje dan

**SKLEP št. 12:**

***Presežek prihodkov nad odhodki javnega zavoda Zavod za gasilno in reševalno službo Sežana iz leta 2024 v višini 28.580,06 EUR se razporedi za planirane nabave opreme in vozil za potrebe ZGRS Sežana. Presežek, evidentiran kot delež Občine Komen, znaša 3.655,39 EUR.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 13: Predlog Sklepa o izdaji soglasja k Statutu Zavoda za gasilno in reševalno službo Sežana**

Obrazložitev k predlogu sklepa poda župan.

Brez razprave je bil na glasovanje dan

**SKLEP št. 13:**

***Izda se soglasje k Statutu Zavoda za gasilno in reševalno službo Sežana št. 44/2025, ki ga je svet zavoda sprejel na svoji seji dne 19. 2. 2025.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 14: Sklep o ukinitvi statusa grajenega javnega dobra na parcelah št. 1697/8 in 1697/9, obe k.o. 2423 Gabrovica in 1437/21 k.o. 2424 Volčji Grad**

Župan poda kratko obrazložitev.

Brez razprave je bil na glasovanje dan

**SKLEP št. 14:**

***Ugotavlja se, da nepremičnine s parc. št. 1697/8 v izmeri 5 m2 , 1697/9 v izmeri 66 m2 obe k.o. 2423 Gabrovica in 1437/21 k.o. 2424 Volčji Grad v izmeri 78 m2, v zemljiški knjigi vpisane z zaznambo grajenega javnega dobra v lasti Občine Komen, ne služijo več vpisanemu namenu, zato se status grajenega javnega dobra ukine.***

***Navedene nepremičnine izgubijo status grajenega javnega dobra z ugotovitveno odločbo, ki jo izda po uradni dolžnosti občinska uprava. Po pravnomočnosti odločbe se le-ta pošlje pristojnemu sodišču, da po uradni dolžnosti iz zemljiške knjige izbriše zaznambo o grajenem javnem dobru. Z izbrisom zaznambe javnega dobra postanejo parcele št. 1697/8, 1697/9 obe k.o. 2423 Gabrovica in 1437/21 k.o. 2424 Volčji Grad, last Občine Komen.***

***Ta sklep začne veljati naslednji dan po objavi v Uradnem listu Republike Slovenije.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 15: Predlog sklepa o dopolnitvi Načrta ravnanja z nepremičnim premoženjem Občine Komen za leto 2025**

Župan poda krajšo obrazložitev

Župan odpre razpravo

Goran Živec poda krajši komentar. Opozori na previdnost pri obravnavi predlogov sklepov o ravnanju z nepremičnim premoženjem. Meni, da so nakupi zemljišč s strani občin, za katera se ve, da se jim bo namenska raba nekoč spremenila iz kmetijskega v stavbno, po določilih KPK sporni. Gre za to, da so v takih primerih lastniki zemljišč v neenakovrednem položaju v primerjavi z občino.

Župan poudari, da gre za javni interes in da se lastniki lahko vedno odločijo, če in za kakšno ceno sploh želijo prodati zemljišče. Ni vnaprej določeno in ni samo od občine odvisno, kakšen bo status namembnosti parcele v bodoče.

Na glasovanje je bil dan:

**SKLEP št. 15:**

***Občinski svet Občine Komen sprejme dopolnitev Načrta ravnanja z nepremičnim premoženjem Občine Komen za leto 2025, ki je priloga tega sklepa.***

***Ta sklep prične veljati naslednji dan po objavi na spletni strani Občine Komen.***

Prisotnih je 12 članov sveta.

Sklep je bil soglasno, z 12 glasovi ZA, sprejet.

**Točka 16: Zaključni račun proračuna Občine Komen za leto 2024**

Obrazložitev k predstavljenemu zaključnemu računu poda župan.

Sledile so seznanitve z mnenji Statutarno pravne komisije (Stojan Kosmina) in Odbora za proračun, finance, premoženjske in splošne zadeve (Damjan Grmek).

Župan odpre razpravo.

Marko Bandelli poda pripombo na način vročanja gradiva. Meni, da bi gradivo (zlasti, ko gre za obsežnejša gradiva, kot je zaključni račun) svetniki morali prejemati prej in ne nekaj dni pred sejo.

Iztok Felicjan pove, da so svetniki gradivo prejeli pravočasno, v skladu z določili Poslovnika OS.

Na vprašanje Adrijane Konjedič, kaj je mišljeno pod »Sredstva za ureditev avtobusnih čakalnic v čitalnice«, župan odgovori, da bo preveril, čemu točno so bila sredstva namenjena.

Na glasovanje je bil dan

**SKLEP št. 16:**

***Sprejme se Zaključni račun proračuna Občine Komen za leto 2024 v predlagani obliki in vsebini.***

Prisotnih je 12 članov sveta.

Sklep je bil z 11 glasovi ZA, sprejet.

Točka 17: Vprašanja, pobude odgovori

**Ivo Kobal** uvodoma pojasni, da poroča v imenu g. Žlebnika, predsednika Odbora za gospodarstvo, okolje in prostor ter gospodarske javne službe. Pove, da je bila prejšnji dan seja odbora za gospodarstvo na katerem so obravnavali poročilo o napredku OPN-ja. G. Bojan Žlebnik je bil dopoldan prisoten na sestanku na občini, ki se ga je udeležila predstavnica LOCUS-a, ga. Maja Šinigoj.

Svetnike seznani z ugotovitvami in mnenji odbora:

* člani odbora so zelo nezadovoljni s potekom priprave OPN, pred sejo so prejeli smernice kjer piše, da predvidena območja OPPN-jev ostajajo, čeprav so svetniki zahtevali, da se umaknejo iz OPN-ja,
* problem je tudi časovnica, saj s postopkom OPN-ja zamujamo že 8 mesecev,
* tehnična posodobitev še vedno ni narejena,
* tudi kataster nepozidanih stavbnih zemljišč še ni narejen.

Odbor predlaga, da se ne potrdi predlagane časovnice priprave OPN-ja. Problem je, ker skoraj noben predlog Locusa oz. občinske uprave ni bil upoštevan.

**Župan** prosi Kobala naj konkretizira kateri predlogi niso bili upoštevani.

**Ivo Kobal** pove, da je to predlog območij OPPN-jev.

**Župan** pove,da je bilo na odboru pojasnjeno, da je v predlogu Locusa navedeno, da območja OPPN-jev ostajajo za večja območja, kar pa je nekoliko raztegljiv pojem.

**Ivo Kobal** pove, da je zaostanek tudi pri tehnični posodobitvi in katastru nepozidanih stavbnih zemljišč.

**Župan** pojasni, da ti postopki tečejo in ugotavlja, da to niso vsebinske pripombe kot je bilo razumeti iz izjave, da ni bil upoštevan noben predlog.

**Goran Živec** pove, da je seznanjen z domnevno izjavo predstavnice Locus-a (podano na sestanku 26.3.2025), češ, da naj bi bila njegova prisotnost na sestankih glede obravnave OPN "neugodna" ali celo neželena.

**Župan** pove, da ne bo dovolil blatenja osebe v njeni odsotnosti in pojasni, da izjava ni bila tako mišljena. Podana je bila le v smislu, da se pripombe glede OPN ne dajejo vsevprek, ampak le preko Odbora za gospodarstvo, okolje in prostor ter gospodarske javne službe.

**Goran Živec** v nadaljevanju pove, da je na ekranu prikazana shema celotnega procesa OPN Komen, ki je bila objavljena v občinskem glasilu in na kateri je predvidena izdelava tehnične posodobitve (v nadaljevanju TP) do konca leta 2023. Pove tudi, da je bilo pojasnjeno, da je TP osnova za vse naprej in ugotavlja, da na prejeti novi časovnici TP ni več.

**Župan** pojasni, da je tehnična posodobitev ločen postopek.

**Goran Živec** je prebral del projektne naloge v zvezi s TP, objavljene v javnem naročilu in pove, da je po njegovem mnenju TP ena od vsebin, ki naj bi jo Locus dolžan pripraviti v sklopu izdelave OPN. Tudi evidenca stavbnih zemljišč čaka na tehnično posodobitev.

V nadaljevanju ga je zanimalo koliko je občina do sedaj plačala Locusu. Pove, da je pri sprejemanju proračuna na postavki SD OPN 01 pisalo, da bo do konca leta 2025 plačano 101.000 EUR. Prebral je način plačil za opravljena dela iz projektne naloge, povedal, da glede na časovnico osnutka akta še nismo dobili in vprašal koliko je že bilo plačano Locusu.

**Andrejina Nardin** pojasni, da je Locus zaenkrat dobil plačilo le za 70% vrednosti oddanih strokovnih podlag, kar je skladno z oddanim javnim naročilom.

**Goran Živec** zaradi časovnih zaostankov pri pripravi OPN predlaga, da občina pozove Locus, da pripravi časovnico tako, da angažira dodatne resurse da dosežejo rok, ki je bil postavljen v javnem naročilu.

V nadaljevanju so svetniki zastavljali vprašanja naslovljena neposredno na župana in strokovne službe:

Marko Bandelli:

* Župana sprašuje zakaj ne podpira svetnikov, saj gre za skupno dobro ter da OPN delamo za nas občane, naše otroke.

Jožef Strnad:

* pove, da popolnoma podpira kolege,
* da od strokovnih služb ni slišal da bi povedali kje so kritične točke, ki jih imajo projektanti in investitorji z našim OPN-jem,
* ter da je bilo obljubljeno, da bomo posebej imeli obravnavo urbanističnih zasnov Komen in Štanjel. Povedal je, da je na novo konstituirana vaška skupnost v Komnu in bi jih zanimalo kam bo šel razvoj. Izrazil je nezadovoljstvo nad izvedenimi delavnicami v sklopu OPN. Želi, da se VS dobi z Locusom ali Andrejino, da povedo svoje predloge za širitev in podajo svoje mnenje. Poziva k vztrajanju nad morebitnimi negativnimi mnenji države saj gre za občinski in ne državni akt. Pove, da svetniki poznajo ljudi in lahko gredo za pogajalce.
* Pove tudi, da imamo v občinskem svetu kar nekaj strokovnih in kompetentnih ljudi, ki so pripravljeni opravljati delo pogajalcev v teh postopkih.

Marko Bandelli:

* Pove, da smo šli v pripravo novega OPN-ja z namenom, da poenostavimo zadeve in da izgleda, da smo si zabili strel v koleno, da vse postaja še bolj komplicirano, da pač ne bomo potrdili OPN, ter da v prejšnjem OPN niso bili upoštevani predlogi komisije. Pozove naj pride LOCUS na sejo ter naj se preveri plačila LOCUS-u. Sprašuje kdaj bodo šle pobude v obravnavo?

Župan pove, da je zdajšnja komisija vključena v proces od začetka OPN-ja in da se poroča na vsaki seji.

Goran Živec županu predlaga ali naj občinski svet sprejme sklep, da se Locus pozove, da mora OPN končati skladno z roki, ki jih ima v pogodbi in se v nasprotnem primeru prekine pogodbo ali naredi to občina.

Župan opozori, da smo v primeru prekinitve pogodbe na začetku postopka.

Goran Živec je mnenja, da ni razlike, ker bo skladno s predlagano časovnico sprejet OPN leta 2030.

Damjan Grmek pozove župana, da prekine pogodbo z LOCUS-om.

Ivo Kobal vpraša, kdo nosi odgovornost za tako zamudo. Ali strokovne službe na občini ali

LOCUS?

Gorana Živca je zanimalo kdo je oblikoval smernice za pripravo javnega natečaja za izbor izvajalca OPN. Predlagajo sprejem dodatnega sklepa.

Svetniki župana zaprosijo za začasno odreditev odmora za pripravo predlaganega sklepa.

Ob 20.30 uri župan odredi desetminutni odmor.

Seja se nadaljuje ob 20.40 uri.

Po odmoru **župan** pojasni (vezano na pripombo Gorana Živca, da je tehnična posodobitev ena od vsebin, ki naj bi jo Locus dolžan pripraviti v sklopu izdelave OPN) da je v zadnjem stavku istega odstavka projektne naloge iz razpisne dokumentacije napisano, da se tehnična posodobitev že izvaja in da se v postopku SD OPN tehnična posodobitev izvede samo za obseg sprememb, ki so posledice parcelacij zemljišč v času priprave SD OPN. Torej ne gre za podvajanje nalog. **Župan** pojasni, da je bila tehnična posodobitev naročena ločeno z JN evidenčni postopek. Občina je prejela dve ponudbi (izbrana je bila najugodnejša).

V nadaljevanju **Goran Živec** prebere sklop štirih predlaganih sklepov, ki so jih pripravili svetniki (priloženo zapisniku).

Župan da na glasovanje tako predlagani sklep

**SKLEP št. 17:**

1. ***Nadzorni odbor Občine Komen mora do naslednje seje::***

* ***pregledati potek oblikovanja vsebine razpisne dokumentacije,***
* ***pregledati pravni in finančni del do sedaj opravljenih in plačanih del,***
* ***ugotoviti natančno vsebino z JR LOCUS-u oddanih del,***
* ***pridobiti podatke o razlogih za časovno zamudo pri pripravi OPN ter z ugotovitvami in podatki seznaniti OS na naslednji seji.***

1. ***Občina mora zavrniti s strani LOCUS-a predlagano novo časovnico pri pripravi OPN in zahtevati, da izvajalec zagotovi dokončanje OPN v trenutnih pogodbenih rokih. V nasprotnem primeru sledi razveljavitev pogodbe zaradi nespoštovanja pogodbenih določil.***
2. ***Naslednje seje OS naj se udeleži tudi predstavnik LOCUS-a.***
3. ***Naslednja seja OS Občine Komen naj se skliče za 23. 4. 2025.***

Prisotnih je 12 članov sveta.

Sklep je bil z 11 glasovi ZA, sprejet.

Nadaljuje se razprava pod tč. 17.

Goran Živec nadaljuje:

* še vedno nisem prejel odgovora na vprašanje glede parcel v Gabrovici,
* na državnem nivoju so v pripravi pomembni akti, ki bodo vplivali tudi na območje občine Komen (lovsko upravljavski načrti). SIDG želi celotno območje Krasa razglasiti za območje prisotnosti jelena, kar bo imelo posledično velik vpliv na ravnanje s to divjadjo (do sedaj opredeljeno kot območje neželene prisotnosti), Vipavci so se temu uprli, občina naj zavzame jasno stališče glede te problematike (šakali, jeleni, divji prašiči). 4. 4. 2025 bo o tem javna razprava v Sežani.

Marko Bandelli vpraša, kaj bo z EKO otokom v Kobdilju (ali je res mišljena lokacija na pokopališču, kaj ne bi bilo boljše razmišljati, da se za to nameni balinišče).

Župan odgovori, da je to stvar odločitve vaške skupnosti.

Urban Grmek Masič vpraša, v kakšni fazi je priprava celostne prometne strategije.

Župan odgovori, da je država rok podaljšala do 30.9.2025.

Sledila so krajša vprašanja:

Adrijana Konjedič (prometni režim ob zdravstveni postaji Komen),

Ivo Kobal (kako je zamišljena ureditev trga v Kobdilju, promet skozi je problematičen, parkirani traktor in ostala vozila ovirajo promet),

David Zega (upočasnitev prometa skozi Gorjansko, zakaj se tukaj ne da vzpostaviti cone 30 npr…),

Jože Strnad (kaj bo z občinskim praznikom).

Župan odgovori, da je predlog izvedbe občinskega praznika obravnaval Odbor za kmetijstvo, turizem medobčinske in mednarodne odnose. Predvidena letošnja lokacija je za gasilskim domom v Komnu. Pove, da je občina trenutno kadrovsko zelo podhranjena, ni kadra, zaposleni odhajajo, zato tudi zamude pri reševanju tekoče problematike (promet, ceste itd…).

Seja se je zaključila z burno razpravo o tem, kje so vzroki, da delavci iz občinske uprave odhajajo na druge občine, zakaj še vedno nekateri delajo samo od doma ipd…)

Seja se je zaključila ob 21.00 uri.

|  |  |
| --- | --- |
|  |  |
| Zapisala:  Tanja Saražin Strnad | **mag. Erik Modic,**  **župan** |